**LĒMUMS**

LIEPĀJĀ

|  |  |  |
| --- | --- | --- |
| 2020.gada 12.novembrī | Nr.586/17  (prot. Nr.17, 20.§) | Nr.233 |

Par lokālplānojuma, kas groza Liepājas pilsētas

teritorijas plānojumu teritorijai starp 14.novembra

bulvāri, Talsu ielu un Pulvera ielu, Liepājā, un

saistošo noteikumu apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 88.1.apakšpunktu un 91.punktu un ņemot vērā Liepājas pilsētas domes 2019.gada 21.martā pieņemto lēmumu Nr.113 “Par lokālplānojuma, kas groza Liepājas pilsētas teritorijas plānojumu teritorijai starp 14.novembra bulvāri, Talsu ielu un Pulvera ielu, Liepājā, izstrādes uzsākšanu, darba uzdevuma apstiprināšanu", Liepājas pilsētas domes 2020.gada 23.jūlija lēmumu Nr.355/11 “Par lokālplānojuma redakcijas nodošanu publiskajai apspriešanai un institūciju atzinumu saņemšanai”, SIA “REĢIONĀLIE PROJEKTI” 2020.gada 21.oktobra iesniegumu Nr.20-183-e “Par lokālplānojuma iesniegšanu apstiprināšanai” un izskatot Liepājas pilsētas domes pastāvīgās Pilsētas attīstības komitejas 2020.gada 5.novembra lēmumu (sēdes protokols Nr.11), LIEPĀJAS PILSĒTAS DOME

N O L E M J :

1. Apstiprināt lokālplānojumu, kas groza Liepājas pilsētas teritorijas plānojumu teritorijai starp 14.novembra bulvāri, Talsu ielu un Pulvera ielu, Liepājā, turpmāk - Lokālplānojums (pielikumā).

2. Apstiprināt Liepājas pilsētas domes 2020.gada 12.novembra saistošos noteikumus Nr.44 “Par lokālplānojuma, kas groza Liepājas pilsētas teritorijas plānojumu teritorijai starp 14.novembra bulvāri, Talsu ielu un Pulvera ielu, Liepājā, apstiprināšanu”.

3. Uzdot Lokālplānojuma izstrādes vadītājam Uģim Kauguram:

3.1. piecu darba dienu laikā pēc šī lēmuma spēkā stāšanās, ievietot lēmumu par Lokālplānojuma apstiprināšanu Liepājas pilsētas pašvaldības tīmekļa vietnē [www.liepaja.lv](http://www.liepaja.lv) un Teritorijas attīstības plānošanas informācijas sistēmā;

3.2. divu nedēļu laikā publicēt paziņojumu par saistošo noteikumu pieņemšanu oficiālajā izdevumā “Latvijas Vēstnesis”, vietējā laikrakstā “Kurzemes vārds”, Liepājas pilsētas pašvaldības tīmekļa vietnē [www.liepaja.lv](http://www.liepaja.lv) un Teritorijas attīstības plānošanas informācijas sistēmā;

3.3. divu nedēļu laikā apstiprināto Lokālplānojumu un saistošos noteikumus ievietot Liepājas pilsētas pašvaldības tīmekļa vietnē www.liepaja.lv.

4. Liepājas pilsētas pašvaldības iestādes “Liepājas pilsētas būvvalde” vadītājai kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Attīstības pārvaldei, Finanšu pārvaldei, Liepājas pilsētas būvvaldei, Nekustamā īpašuma pārvaldei, Vides aizsardzības un reģionālās attīstības ministrijai, SIA “REĢIONĀLIE PROJEKTI” | |